Proiect

**HOTĂRÂRE**

**cu privire la transmiterea unui bun imobil**

**nr.\_\_\_\_\_ din \_\_\_\_\_\_\_\_\_\_ 2016**

În temeiul art.6 alin.(1) lit.a1) și art.14 alin.(1) lit.c) din Legea nr.121-XVI din 4 mai 2007 privind administrarea și deetatizarea proprietății publice (Monitorul Oficial al Republicii Moldova, 2007, nr.90-93, art.401), cu modificările și completările ulterioare, Guvernul

HOTĂRĂȘTE:

1. Se transmite, cu titlu gratuit, din administrarea Ministerului Finanțelor, gestiunea Inspectoratului Fiscal Principal de Stat, în administrarea Serviciului de Stat de Arhivă, blocul de producere cu 4 etaje, proprietatea publică a statului, cu numărul cadastral 0100104.568.07, situat în mun. Chișinău, bd. Iuri Gagarin, nr.10.
2. Inspectoratul Fiscal Principal de Stat și Serviciul de Stat de Arhivă, în termen de o lună, vor institui comisia de transmitere și vor asigura efectuarea transmiterii imobilului, în conformitate cu Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015 (Monitorul Oficial al Republicii Moldova, 2016, nr.1, art.2), cu modificările și completările ulterioare.
3. Agenția Relații Funciare și Cadastru, la cererea titularului de drept, va asigura înregistrarea dreptului asupra bunului imobil în Registrul bunurilor imobile, conform legislației în vigoare.

**PRIM-MINISTRU PAVEL FILIP**

Contrasemnează:

**Viceprim-ministru,**

**ministrul economiei Octavian CALMÎC**

**Ministrul finanțelor Octavian ARMAȘU**

**Ministrul justiției Vladimir CEBOTARI**